# **DECIZIA ETAPEI DE ÎNCADRARE**

## Nr. număr din 21.11.2016

Ca urmare a solicitării de emitere a acordului de mediu adresate de **COMUNA IP**, cu sediul în Str. Principala, Nr. 93, Ip , Judetul Sălaj, , înregistrată la APM Salaj cu nr. 5674/27.09.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 14.11.2016, că proiectul **Canalizare menajeră şi staţie de epurare în comuna Ip judeţul Sălaj** propus a fi amplasat în com. Ip satul Ip şi Zăuan nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct.10 lit. b şi pct 13, lit.c ;

 . b) .Caracteristicele proiectului ;

Justificarea prezentei decizii:

Sistemul de canalizare a apelor uzate menajere din localităţile Ip, Zăuan, comuna Ip, judeţul Sălaj, va colecta, transporta şi deversa apele uzate menajere de la consumatori, în staţia de epurare şi în staţiile de pompare a apelor uzate, de unde prin pompare, prin canalizarea menajeră sub presiune ajunge în reţeaua de canalizare menajeră gravitaţională.

Reţele de canalizare menajeră gravitaţională şi sub presiune, amplasate pe trama stradală din localităţile Ip, Zăuan, comuna Ip, judeţul Sălaj, cu rol de colectare şi transport a apelor uzate menajere la staţiile de pompare şi în final la staţia de epurare din localitatea Ip;

- Racorduri de canalizare menajeră gravitaţională, în număr de 1193 bucăţi, care fac legătura dintre consumatori şi reţele colectoare menajere, amplasate pe trama stradală din localităţile Ip, Zăuan, comuna Ip, judeţul Sălaj;

- 8 (opt) staţii de pompare a apelor uzate menajere amplasate în zonele cu cote topografice mai joase din localităţile Ip, Zăuan, comuna Ip, judeţul Sălaj, cu rol de pompare a apelor uzate menajere. Din aceste zone a localităţilor comunei Ip, apele uzate menajere nu pot fi evacuate gravitaţional spre staţia de epurare.

- staţie de epurare la capacitatea finală necesară pentru comuna Ip, având Quz zi med = 600 mc/zi, Quz zi.max = 750 mc/zi, staţie amplasată aval de localitatea Ip, pe malul drept al râului Barcău;

**Canalizarea menajeră gravitaţională**, din localitatile Ip si Zauan se vor executa din PVC, cu diametrul nominal Dn 250 mm, care va colecta, transporta şi deversa apele uzate menajere de la consumatori, în staţia de epurare şi în staţiile de pompare a apelor uzate, de unde prin pompare, prin canalizarea menajeră sub presiune ajunge în reţeaua de canalizare menajeră gravitaţională.

Lungimea totală a reţelelor colectoare de canalizare menajeră gravitaţională din **localitatea Ip** este de **L=14.056,00 ml.**

Lungimea totală a reţelelor colectoare de canalizare menajeră gravitaţională din **localitatea Zăuan** este de **L=8.650,00 ml**,

Lungimea totală a canalizării menajere sub presiune din **localitatea Ip** este de **L= 1.655 ml**

Lungimea totală a canalizării menajere sub presiune din **localitatea Zăuan** este de **L=** **3.220 ml**

**Staţii de pompare de ape uzate,**

 Se prevăd 5 (cinci) staţii de pompare, în localitatea Ip,comuna Ip, judeţul Sălaj.

 Se prevăd 3 (trei) staţii de pompare, în localitatea Zăuan,comuna Ip, judeţul Sălaj.

b1) mărimea proiectului:

b2) cumularea cu alte proiecte: nu este cazul;

b3) utilizarea resurselor naturale:

**Alimentarea cu energie electrică** nu este cazul

b4) evacuarea apelor uzate:

**Apele pluviale**: nu este cazul

b5) producţia de deşeuri: vor rezulta deşeuri pe durata realizării proiectului, necesitând implementarea unui sistem pentru gestionarea deşeurilor cf. legislaţiei specifice în vigoare; pentru organizarea de şantier se impune executarea unor lucrări pregătitoare şi asigurarea mijloacelor materiale şi umane;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul.

c) Localizarea proiectului:

c1) utilizarea existentă a terenului: conform Certificatului de urbanism nr. 13 din 21.06.2016 emis de Primăria Comunei Ip .

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului:

- Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Proiectul este în conformitate cu normele privind condițiile de igienă și sănătate publică, potrivit Notificării de asistență de specialitate de sănătate publică a conformității nr.185/18.08.2015..

**Condiţiile de realizare a proiectului:**

1. Titularul proiectului are obligaţia de a notifica în scris autoritatea competenta pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare;
2. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor;
3. Respectarea prevederilor actelor/avizelor emise de alte autorităţi pentru prezentul proiect;
4. Respectarea prevederilor STAS 10009/1988, privind nivelul de zgomot;
5. Realizarea reţelelor de canalizare etanşe pentru a preveni poluarea solului şi a pânzei freatice;
6. Interzicerea depozitării direct pe sol a deşeurilor sau a materialelor cu pericol de poluare;
7. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
8. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

**Conform prevederilor Ord. Nr. 1798/2007cu modificările ulterioare, titularul are obligaţia solicitării şi obţinerii autorizaţiei de mediu**

La şedinţa CAT din data de 21.11.2016 au fost solicitate următoarele acte /avize :

Notificare /aviz DSP, aviz Apele Române, aviz ANIF aviz clasa de calitate .

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV.**

 **Dr. ing. Aurica GREC**

 **Şef serviciu Avize, Acorduri, Autorizaţii,**

 **ing. Gizella Balint**

 Întocmit,

ing. Filomela Pop